19-åring tilsto overlagt drap i Tvedestrand
19-åringen ble i Aust-Agder tingrett tidligere i år dømt til 15 års fengsel for overlagt drap. I lagmannsretten la han alle kort på bordet, skriver Fædrelandsvennen. Det kan bety strafferabatt. - Situasjonen nå er at det blir en forenklet bevisføring rundt saken, samtidig som tilståelsen åpner for en strafferabatt i tillegg til flere andre formildende omstendigheter, sier hans forsvarer, advokat Ole J. Devold. Den 57-årige kvinnen ble slått i hjel med øks og en jernstang i sitt hjem på Holt Camping i Tvedestrand 17. juli i fjor. En 35 år gammel kamerat av 19-åringen, den dreptes fostersønn, er også dømt for drapet. Han var ikke strafferettslig tilregnelig, og ble dømt til tvungent psykisk helsevern.
En 19 år gammel mann fra Tvedestrand tilsto i Agder lagmannsrett onsdag overlagt drap på en kvinne ved Holt Camping i Tvedestrand i juli i fjor.